32001D0404
L 142/7
JURNALUL OFÍCIAL AL UNIUNII EUROPENE
DECIZIA CONSILIULUI
din 28 mai 2001
privind încheierea unui acord sub forma unui schimb de scrisori între Comunitatea Europeană și Republica Argentina în temeiul articolului XXVIII din Acordul General pentru Tarife și Comerț (GATT) din 1994 pentru modificarea concesiilor cu privire la usturoi prevăzute de lista CXL anexată la GATT
(2001/404/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,
având în vedere propunerea Comisiei,
întrucât:
(1)
La 2 mai 2000, Consiliul a autorizat Comisia să inițieze negocieri și consultări cu membrii OMC în temeiul articolului XXVIII din GATT 1994, în vederea modificării tarifului consolidat pentru usturoi.
(2)
Negocierile au fost purtate de Comisie prin consultarea comitetului prevăzut la articolul 133 și în înțelesul directivelor de negociere adoptate de Consiliu.
(3)
Negocierile cu Republica Argentina, singurul membru al OMC având un interes ca principal furnizor, au fost încheiate cu succes.
(4)
Este necesară, deci, aprobarea acordului sub forma unui schimb de scrisori între Comunitatea Europeană și Republica Argentina pentru modificarea concesiilor cu privire la usturoi.
(5)
Măsurile necesare punerii în aplicare a prezentei decizii se adoptă în conformitate cu procedura de administrare prevăzută la articolul 46 din Regulamentul (CE) nr. 2200/96 (1),
DECIDE:
Articolul 1
Acordul sub forma unui schimb de scrisori între Comunitatea Europeană și Republica Argentina în temeiul articolului XXVIII din Acordul General pentru Tarife și Comerț (GATT) 1994 în vederea modificării concesiilor cu privire la usturoi prevăzute de lista CXL anexată la GATT se aprobă în numele Comunității.
Textul acordului se atașează la prezenta decizie.
Articolul 2
Comisia, asistată de comitetul înființat în temeiul articolului 45 din Regulamentul (CE) nr. 2200/96, adoptă măsurile necesare administrării contingentelor tarifare prevăzute de acord, în conformitate cu procedura prevăzută la articolul 46 din regulamentul menționat anterior.
Articolul 3
Președintele Consiliului este autorizat să numească persoana împuternicită să semneze acordul prin care Comunitatea își asumă obligații (2).
Articolul 4
Prezenta decizie se publică în Jurnalul Oficial al Comunităților Europene.
Adoptată la Bruxelles, 28 mai 2001.